– Ма-дарра аьлча, хьан вешин к1ант Баматгира-Хьаьжа, Кунта-Хьаьжел 20 шовоккха ву, цо х1унда ца эцна Ташо-Хьаьжегара и т1ерикъат т1е? – бохуш бехкаш дохура Эпенди-Хьаьжас. Делера салам-маршалла хуьлда цунна, Мухьаммад-пайхамара а шен шовткъа шо кхаччалц т1е ца лаьцна бусалбанашна дин хьехар. Баматгир-Хьаьжа а кийча вац къадарин т1ерикъат т1еэца. Далла дика хаьа, вайн дагахь дерг, ойланаш, суна цуьнах х1умма а ца хаьа, – элира Эвтархойн Ахьмада. Ловул-Махьпузи а Далла хьалха ду. Цунна дика хаьа вайх х1ора мел, маццалц вехар ву а, ша цуьнга возалла, сий маца дала деза. Уьш шайхаш бу, церан шайн къайленаш ю. Делан лаам ца хиллехь хьо Нохчийчохь а воцуш, хьайн махкахь хир вара. Хьо имамана уллохь хилча, оха хьо и санна лара веза моьтту хьуна?Хьайн къурайшин тайп бусалбанашна юкъахь деза а хета хьуна. Иштта Кунта –Хьаьжин а, Баматгира-Хьаьжин а таро ма ю Далла а, пайхамарна а вайл гергара а уллохь а хила.